Centar za odgoj i obrazovanje djece i mladeži

Banija 24, Karlovac

OIB: 82252820597

e-mail: coodm@coodm-ka.skole.hr

KLASA: 011-03/25-03/2

URBROJ: 2133-41-01-25-1

**PLAN SIGURNOSTI ŠKOLSKE USTANOVE**

U Karlovcu, travanj 2025.

**SADRŽAJ:**

**UVOD**

**I. NAČELA DEŽURSTVA**

**II. ULAZAK RODITELJA I DRUGIH STRANAKA U ŠKOLU**

**III. POSTUPANJE U SLUČAJU BOLESTI ILI OZLJEDA UČENIKA**

**IV. POSTUPANJE U SLUČAJEVIMA NASILJA**

Vršnjački sukob i vršnjačko nasilje

Elektroničko nasilje - Cyberbulling

Tim za koordiniranje aktivnosti u slučajevima nasilja u Školi

Postupanje Škole u slučaju vršnjačkog sukoba

Postupanje Škole u slučaju vršnjačkog nasilja

Postupanje Škole u slučaju elektroničkog nasilja

Postupanje Škole u slučaju sumnje i/ili saznanja o seksualnom nasilju nad djetetom

Postupanje Škole u slučaju saznanja ili sumnje na nasilje/zlostavljanje i zanemarivanje u obitelji

Postupanje Škole u slučaju nasilja prema zaposlenicima Škole od strane učenika Škole i/ili unošenja opasnih predmeta u Školu

Postupanje Škole u slučaju nasilja prema učenicima od strane odrasle osobe u Školi (učitelja, roditelja, drugih zaposlenika Škole, nepoznatih osoba)

Postupanje Škole u slučaju nasilnog ponašanja odrasle osobe nad drugom odraslom osobom u Školi

Postupanje Škole u slučaj nasilja nad djelatnicima Škole od strane učenika Škole (verbalno, fizički)

**V. PROTOKOL POSTPANJA U SLUČAJU SAMOOZLJEĐIVANJA I/ILI SUICIDALNIH NAMJERA UČENIKA**

Postupanje Škole u situaciji saznanja da se učenik samoozljeđuje

Postupanje Škole u situaciji samoozljeđivanja u Školi ili na terenskoj nastavi

Postupanje Škole u situaciji širenja snimke samoozljeđivanja

Postupanje Škole u situaciji saznanja o suicidalnim mislima, planovima i/ili pokušajima učenika

**VI. POSTUPANJE ŠKOLE U KRIZNIM SITUACIJAMA**

Kriza i krizni događaj

Školski sigurnosni tim

Smjernice za postupanje u kriznim situacijama

Tim za psihološke krizne intervencije u sustavu odgoja i obrazovanja

**VII. SLUŽBENA ZABILJEŠKA O DOGAĐAJU I POSTUPANJU**

**VIII. OBRAZAC ZAPISNIKA O POSTUPANJU U KRIZNIM SITUACIJAMA**

**IX. PRILOZI**

Kako razgovarati s učenikom o nasilju?

Kako razgovarati s učenikom u situaciji samoozljeđivanja i/ili suicdalnih namjera?

Ormarić prve pomoći

**UVOD**

*Plan sigurnosti školske ustanove i protokoli postupanja* interni su dokumenti Centra za odgoj i obrazovanje djece i mladeži, Karlovac, a odnose se na prevenciju mogućih situacija povećanog rizika, kao i na postupanje u konkretnim situacijama s ciljem zaštite učenika i svih zaposlenika koji o njima skrbe u procesu odgoja i obrazovanja. Planom su opisana načela dežurstva, ulazak roditelja i stranaka u Školu, obuhvaćene su situacije postupanja u slučaju bolesti ili ozljede učenika, vršnjačkog sukoba, vršnjačkog nasilja, elektroničkog nasilja, nasilja odrasle osobe nad djetetom, obiteljskog zanemarivanja i zlostavljanja, seksualnog uznemiravanja i zlostavljanja, nasilja djece nad odraslima i nasilja odrasle osobe nad drugom odraslom osobom, postupanja u slučaju saznanja da se učenik samoozljeđuje, samoozljeđivanja učenika u Školi ili na terenskoj nastavi, širenja snimke samoozljeđivanja, saznanja o suicidalnimmislima ili planovima učenika te postupanja u kriznoj situaciji.

Plan se temelji na Protokolu o kontroli ulaska i izlaska u školskim ustanovama kao i na pozitivnim zakonskim i podzakonskim propisima Republike Hrvatske, Ustavu Republike Hrvatske te Konvenciji o pravima djeteta. Obveza zaštite prava učenika propisana je Zakonom o odgoju i obrazovanju u osnovnoj i srednjoj školi (NN, br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23). Čl. 70. navedenoga Zakona propisuje: *Učitelji, nastavnici, stručni suradnici i ostali radnici u školskim ustanovama dužni su poduzimati mjere zaštite prava učenika te o svakom kršenju tih prava, posebice o oblicima tjelesnog ili duševnog nasilja, spolne zlouporabe, zanemarivanja ili nehajnog postupanja, zlostavljanja ili izrabljivanja učenika, odmah obavijestiti ravnatelja Škole koji je to dužan javiti tijelu socijalne skrbi, odnosno drugom nadležnom tijelu.*

Način postupanja učitelja, stručnih suradnika i ravnatelja u poduzimanju mjera zaštite prava učenika te obveza prijave svakog kršenja tih prava nadležnim tijelima regulirani su sljedećim dokumentima:

Zakonom o odgoju i obrazovanju u osnovnoj i srednjoj školi (NN, br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23); Kaznenim zakonom (NN, br. 125/11, 144/12, 56/15, 61/15, 101/17, 118/18, 126/19, 84/21, 114/22, 114/23 i 36/24); Zakonom o zaštiti od nasilja u obitelji (NN, br. 70/17, 126/19, 84/21, 114/22, 36/24); Zakonom o elektroničkim medijima (NN, br. 111/21, 114/22); Pravilnikom o načinu postupanja odgojno obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (NN, br 132/ 2013); Pravilnikom o kriterijima za izricanje pedagoških mjera (NN, br. 94/15, 03/17); Pravilnikom o osnovnoškolskom i srednjoškolskom odgoju i obrazovanju učenika s teškoćama u razvoju (NN, br. 24/15),; Protokolom o postupanju u slučaju nasilja među djecom i mladima (Ministarstvo rada, mirovinskog sustava, obitelji i socijalne politike, 2024.); Protokolom o postupanju u slučaju zlostavljanja i zanemarivanja djece (Vlada RH, 2014); Protokolom o pokretanju psiholoških kriznih intervencija u sustavu odgoja i obrazovanja (Ministarstvo znanosti i obrazovanja, 2015); Protokolom o postupanju u slučaju seksualnog nasilja (Vlada RH, 2023.); Protokolom o postupanju u slučaju nasilja u obitelji (Vlada RH, 2019.); interni školski pravilnici i protokoli (Kućni red, Pravilnik o postupanju u kriznim situacijama).

1. **NAČELA DEŽURSTVA**

**1. U Školi za vrijeme rada dežuraju učitelji –** **edukacijski rehabilitatori i predmetni nastavnici (u daljnjem tekstu dežurni učitelji), stručni suradnici, medicinsko osoblje (medicinska sestra i njegovateljica), spremačice i domar.**

Raspored i obveze dežurnih učitelja, stručnih suradnika, medicinskog osoblja, spremačica i domara određuje ravnatelj i objavljuje se na oglasnoj ploči Škole.

**2. Zadaće dežurnog medicinskog osoblja, spremačica i domara:**

1. vode brigu za pravovremeno otključavanje i zaključavanje ulaznih vrata školske zgrade
2. odobravaju ulazak u Školu roditeljima, skrbnicima i drugim osobama koje su pravovremeno dogovorile sastanak i o tome vode evidenciju
3. odobravaju ulazak u Školu roditeljima, skrbnicima i drugim osobama sukladno potpisanoj „Izjavi“ roditelja (prilog 4 Protokola o postupanju u kriznim situacijama) polaznika predškolskog odgoja kojima je radi redovne primopredaje polaznika vrtića dozvoljen svakodnevni ulazak u prostorije uz nadzor dežurnih osoba
4. daju potrebne obavijesti građanima
5. označavaju zvonom početak i kraj sati prema rasporedu zvonjenja

**3. Zadaće dežurnih učitelja i stručnih suradnika su:**

1. dežurni učitelj i stručni suradnik odgovoran je za sigurnost učenika
2. dočekuju učenike na ulaznim vratima u Školu
3. skrbe o redu i vladanju učenika prilikom dolaska u Školu u glavnim hodnicima Škole do zvuka zvona za odlazak u učionice
4. upućuje učenike na poštivanje kućnog reda Škole i primjereno međusobno ophođenje
5. upućuju učenike srednje Škole na nastavu u prostoru Škole
6. nadziru učenike u glavnim hodnicima Škole gdje postoji potreba
7. upisuju kvarove i oštećenja nastala u vrijeme dežurstva u knjigu dežurstva
8. u blagovaonici usmjeravaju učenike na manire pristojnog ponašanja i rukovanja priborom za stolom uz pomoć razrednika/voditelja skupina i predmetnih nastavnika
9. interveniraju u slučaju sukoba i/ili ugroze sigurnosti učenika
10. o izvanrednim događajima i poduzetim aktivnostima pišu službenu zabilješku ili Obrazac zapisnika o postupanju u kriznim situacijama i predaju ravnatelju
11. svi razrednici u osnovnoj i srednjoj školi Centra i voditelji u odgojno obrazovnim skupinama su aktivno dežurni za svoj odjel tijekom nastave u svim prostorima, aktivnostima i na odmorima, uz podršku pomoćnika u nastavi.

**4. Ulazak učenika u Školu**

Ulaz u Školu osiguran je sustavom nadzornih kamera i ulaznim vratima s portafonom za koji je potreban identifikacijski čip. Učenici ulaze u Školu deset minuta prije početka prvog sata u dopodnevnoj i popodnevnoj smjeni. Učenike u Školu na sporednom ulazu puštaju dežurni učitelji (u rasporedu dežurstava).

Učenici koji zbog zaposlenja roditelja (radnog vremena) dolaze ranije u Školu, zbrinuti su u dopodnevnoj smjeni u prostoru predškolskog odgoja ili medicinske sestre, a u popodnevnoj smjeni u prostoru PSP-a, uz nadzor stručnih djelatnika.

**5. Odlazak na užinu**

Učenici od 1. do 8. razreda osnovne škole, od 1. do 7. odgojno obrazovne skupine i od 1. do 3. razreda srednje škole odlaze na užinu u blagovaonicu. Užina se poslužuje u dvama terminima: u dopodnevnoj smjeni nakon 2. nastavnog sata te u popodnevnoj smjeni također nakon 2. nastavnog sata. Učenicima 8. i 9. odgojno obrazovne skupine, zbog višestrukih teških zdravstvenih teškoća, užina se poslužuje u učionici. Učenicima koji pohađaju produženi stručni postupak ručak se poslužuje u 13:00 sati. Organizacijom odgojno-obrazovnog rada u jednoj smjeni raspored učeničkih obroka regulirat će se na najprikladniji način i termin za učenike Škole.

**6. Mali i veliki odmori**

Svi učitelji dežuraju na hodnicima za vrijeme malih i velikih odmora u dopodnevnoj i popodnevnoj smjeni.

**7. Odlazak učenika kući**

Sve učenike nakon nastave do izlaza prati razrednik/voditelj skupine ili predmetni učitelj. Predmetni učitelj koji je u razredu imao zadnji sat provjerava jesu li svi učenici napustili učionicu te posljednji izlazi iz učionice. Dežurstvo učitelja završava nakon što zadnji učenik napusti školsku zgradu. Sve učenike iz PSP-a do izlaza prati učitelj u PSP-u i predaje na izlaznim vratima roditeljima, skrbnicima, drugim osobama ovlaštenima od strane roditelja.

**8. Dežurstvo učitelja s učenicima koji ne pohađaju neki od izbornih predmeta**

Učenici koji ne pohađaju neki od izbornih predmeta, za vrijeme održavanja nastave izbornih predmeta zbrinuti su u drugom razrednom odjeljenju uz nadzor učitelja.

1. **ULAZAK RODITELJA I DRUGIH POSJETITELJA U ŠKOLU**

Radi sigurnosti učenika i nesmetanog odvijanja nastave, roditelji i posjetitelji ulaze u Školu u dogovorenom terminu sastanka ili uz pravovremenu najavu. Djelatnik Školepreuzima posjetitelja na sporednom ulazu te nakon sastanka ispraća posjetitelja iz Škole.

U slučaju održavanja roditeljskog sastanka, razrednik ili voditelj skupine popis roditelja daje djelatniku Škole dežurnom na porti koji usklađuje popis s predočenim osobnim iskaznicama (ili drugom identifikacijskom ispravom) prilikom ulaska roditelja u Školu. Razrednik ili voditelj skupine prisutne roditelje dočekuje na ulazu Škole te ih vodi do učionice. Nakon završetka roditeljskog sastanka razrednik ili voditelj skupine prati roditelje do izlaza.

* **Ulazak studenata i pripravnika**

Studenti koji dolaze na hospitacije u Školu najavljuje se ravnatelju Škole nekoliko dana unaprijed. Ravnatelj popis studenata daje dežurnom djelatniku na porti Škole. Prilikom ulaska u Školu sve osobe koje nisu djelatnici Škole, pa tako i studenti, dužni su predočiti identifikacijsku ispravu koju dežurni djelatnik uspoređuje s popisom dobivenim od ravnatelja. Mentor dočekuje studenta koji je kod njega na hospitacijama na sporednom ulazu.

1. **POSTUPANJA U SLUČAJU BOLESTI ILI OZLJEDE UČENIKA**
   1. U slučaju bolesti ili ozljede učenika u Školi, učitelj mora pružiti prvu pomoć, osigurati skrb i njegu uz podršku pomoćnika u nastavi ili dostupnih učitelja i stručnih suradnika, članova stručnog tima, medicinske sestre.
   2. Zbrinjavanje provodi učitelj koji održava taj nastavni sat prema potrebi uz podršku pomoćnika u nastavi ili dostupnih učitelja i stručnih suradnika, članova stručnog tima, medicinske sestre.
   3. Na terenskoj nastavi/izvanučioničkoj nastavi zbrinjavanje učenikaprovodi učitelj koji se zatekao na mjestu događaja prema potrebi uz podršku pomoćnika u nastavi ili dostupnih učitelja i stručnih suradnika, članova stručnog tima te prema potrebi treba primijeniti putni pribor za prvu pomoć.
   4. U slučaju lakše ozljede (ogrebotina, masnica, kratkotrajno krvarenje iz nosa itd.) učitelj koji provodi zbrinjavanje prema potrebi uz podršku pomoćnika u nastavi ili dostupnih učitelja i stručnih suradnika, članova stručnog tima treba primijeniti pribor za prvu pomoć koji se nalazi u Školi na dostupnom mjestu. Učitelj o ozljedi obavještava roditelje učenika.
   5. U slučaju lakše bolesti (glavobolja, prehlada, mučnina, zubobolja itd.) učitelj ili stručni suradnik će pozvati roditelja/skrbnika/drugu osobu koja brine o djetetu koji je dužan doći po učenika u Školu.
   6. U slučaju teže ozljede ili bolesti učitelj ili stručni suradnik koji se nalazi s učenicima treba pozvati Hitnu medicinsku pomoć na broj **112** ili **194** te obavijestiti roditelje, stručne suradnike i ravnatelja Škole. Do dolaska roditelja odnosno Hitne medicinske pomoći o učeniku brine učiteljili stručni suradnik. Učenika do bolnice u vozilu hitne medicinske pomoći prati roditelj, a u slučaju potrebe učitelj ili stručni suradnik, dok dežurni učitelj ili stručni suradnik ostaje s razredom. Ukoliko liječnik hitne medicinske pomoći konstatira da učenik ne ide u bolnicu, učitelj ili stručni suradnik preuzima pisanu potvrdu od liječnika.
   7. Ukoliko roditelj/skrbnik/druga osoba koja brine o djetetu nije u mogućnosti osobno doći po dijete, obvezan je pravovremeno izvijestiti razrednika/voditelja skupine, telefonskim kontaktom ili usmeno da će njegovo dijete u pratnji druge odrasle osobe (navesti ime i prezime) napusti Školu.
   8. Učitelj koji je nazočio ozljedi učenika (u školskom okruženju, terenskoj nastavi/izvanučioničkoj nastavi) dužan je odmah po događaju dostaviti ispunjen Obrazac zapisnika o postupanju u kriznim situacijama *(poglavlje VIII.)* stručnim suradnicima iravnatelju Škole.
   9. S Planom sigurnosti školske ustanove i Protokolom o postupanju u kriznim situacijama, potrebno je upoznati roditeljena prvom roditeljskom sastanku.

**POJAŠNJENJE:**

**LAKŠE BOLESTI ILI OZLJEDE:**

1. *povišena temperatura (više od 37°C, mjereno ispod pazuha ili beskontaktnim toplomjerom)*
2. *povraćanje (više puta za redom)*
3. *proljev (više puta za redom)*
4. *bol koja traje duže od 60 min (zub, glava, trbuh, grlo, uho i ostalo)*
5. *manje ozljede (ogrebotine i posjekotine s krvarenjem, blaža priklještenja (npr. vratima), blaži udarci o podlogu pri padu ili udarom o neki predmet, kraća krvarenja iz nosa, uganuća)*
6. *promjene na koži (jači osip, svrbež, promjene boje kože, blaže opekotine).*

**TEŽE BOLESTI ILI OZLJEDE:**

1. *gubitak svijesti*
2. *epileptični napadaj*
3. *astmatični napadaj*
4. *jače krvarenje, pad s visine, udarci glavom, prijelomi itd.*
5. *strano tijelo u uhu, oku, nosu*
6. *alergijske reakcije (ubodi kukaca, hrana itd..) – anafilaktički šok*
7. *hitna stanja zbog poremećaja ponašanja, mišljenja ili raspoloženja (psihomotorni nemir i agresivnost, suicidalnost, intoksikacija alkoholom ili psihoaktivnim tvarima).*

**NAPOMENE:**

* Osobi koja pruža prvu pomoć učeniku koje krvari zbog mogućnosti doticaja s krvlju, osobito ako se radi o otvorenoj rani, preporuča se nošenje lateks rukavica.
* U slučaju bolesti ili ozljede učenika potrebno je obavijestiti roditelja/skrbnika/drugu osobu koja brine o djetetu i uputiti na odlazak liječniku. Naglasiti da je zbog bolesti obavezno razredniku/voditelju skupine donijeti potvrdu i nalaz liječnika.
* Razrednik/voditelj skupine je dužan upoznati ostale odgojno-obrazovne djelatnike s podacima o zdravlju učenika te ih upozoriti ukoliko postoje slučajevi koji zahtijevaju posebnu pozornost (alergije, kronične bolesti itd.).
* U prostoru Škole postavljen je ormarić za prvu pomoć sa sanitetskim materijalom.
* Ormarić prve pomoći popunjava medicinska sestra Škole.
* U slučaju ozljede djelatnika Škole, o događaju je potrebno obavijestiti ravnatelja, tajnika i odgovorne osobe Škole za zaštitu na radu. Popis i kontakt brojevi telefona ravnatelja, tajnika te odgovorne osobe Škole za zaštitu na radu nalazi se izvješen na vidljivom mjestu na ulazu Škole i na oglasnoj ploči u školskoj zbornici te na svakom ormariću za pružanje prve pomoći.

1. **POSTUPANJA U SLUČAJEVIMA NASILJA**

**1. VRŠNJAČKI SUKOB I VRŠNJAČKO NASILJE**

U **vršnjačkim sukobima**, za razliku od vršnjačkog nasilja, učenici ne inzistiraju da mora biti po njihovom, u stanju su slobodno pregovarati, ispričati se ili prihvatiti rješenje u kojem nema pobjednika i poraženog, mogu promijeniti temu i udaljiti se iz situacije u kojoj je došlo do sukoba. U vršnjačkom sukobu učenici ne postupaju s namjerom povređivanja ili nanošenja štete, ne postoji nesrazmjer moći između učenika, nema težih posljedica i učenici mogu dati razloge zašto su u sukobu.

**Vršnjačko nasilje** je svako namjerno fizičko ili psihičko nasilno ponašanje usmjereno prema djeci i mladima od strane njihovih vršnjaka učinjeno s ciljem povrjeđivanja, a koje se neovisno o mjestu izvršenja, može razlikovati po obliku, težini, intenzitetu i vremenskom trajanju i koje uključuje ponavljanje istog obrasca i održava neravnopravan odnos snaga (jači protiv slabijih ili grupa protiv pojedinca).

**Nasiljem među djecom i mladima smatra se:**

* namjerno uzrokovani **fizički napad** u bilo kojem obliku, primjerice udaranje, guranje, gađanje, šamaranje, čupanje, zaključavanje, napad različitim predmetima, pljuvanje i sl., neovisno o tome je li kod napadnutog djeteta nastupila tjelesna povreda.
* **psihičko i emocionalno nasilje** prouzročeno opetovanim ili trajnim **negativnim postupcima** od strane jednog djeteta ili više djece. ***Negativni postupci su:*** *ogovaranje, nazivanje pogrdnim imenima, ismijavanje, zastrašivanje, izrugivanje, namjerno zanemarivanje i isključivanje iz skupine kojoj pripada ili isključivanje i zabranjivanje sudjelovanja u različitim aktivnostima s ciljem nanošenja patnje ili boli, širenje glasina s ciljem izolacije djeteta od ostalih učenika, oduzimanje stvari ili novaca, uništavanje ili oštećivanje djetetovih stvari, ponižavanje, naređivanje ili zahtijevanje poslušnosti ili na drugi način dovođenje djeteta u podređeni položaj, kao i sva druga ponašanja počinjena od djeteta i mlade osobe (unutar kojih i spolno uznemiravanje i zlostavljanje) kojima se drugom djetetu namjerno nanosi fizička i duševna bol ili sramota.*
* **oponašanje djece s teškoćama u razvoju po određenim karakteristikama,** primjerice: oponašanje hoda, govora, tjelesnih karakteristika uzrokovanih invaliditetom i drugi ponižavajući gestikulirajući pokreti koji upućuju na intelektualno, mentalno ili osjetilno oštećenje.

**2. ELEKTRONIČKO NASILJE - CYBERBULLYNG**

Nasilje među djecom i mladima smatra se i elektroničko nasilje (cyberbullying**)** kao oblik komunikacijske aktivnosti sa svim elementima verbalnog, socijalnog ili psihološkog nasilja kroz uporabu interneta, e-mailova, web stranica, blogova, videa ili mobilnih telefona i koja služi kako bi se neko dijete ponizilo, zadirkivalo, prijetilo mu se ili ga se teroriziralo na neki drugi način. Cilj elektroničkog nasilja uvijek je povrijediti, uznemiriti ili na bilo koji drugi način naštetiti djetetu, bilo u obliku tekstualnih ili video poruka, fotografija, poziva ili neugodnih komentara. Može ga činiti jedna osoba ili grupa djece.

**Elektroničko nasilje obuhvaća:**

• slanje anonimnih poruka neprimjerenog sadržaja i korištenje govora mržnje

• poticanje grupnog govora mržnje i verbalnog nasilja na društvenim mrežama

• širenje nasilnih i uvredljivih komentara o drugoj djeci i mladima

• vrijeđanje i davanje pogrdnih imena

• kreiranje internetskih stranica (blogova) koje sadrže priče, crteže, slike i šale na račun druge djece i mladih

• slanje tuđih fotografija te traženje ostalih da ih procjenjuju po određenim karakteristikama

• fotografiranje i snimanje djece s određenim karakteristikama (primjerice invaliditetom) s ciljem njihova izrugivanja

• otkrivanje osobnih informacija o drugima i stavljanje na društvene mreže bez dozvole

• „provaljivanje“ u tuđe e-mail adrese

• slanje zlobnih i neugodnih sadržaja drugima

• prijetnje smrću i druge prijetnje

• izlaganje neprimjerenim sadržajima

• spolno uznemiravanje i spolno mamljenje

• i sve druge oblike elektroničke komunikacija s elementima nasilja među djecom i mladima.

**Kriteriji vršnjačkog nasilja:**

* događa se između vršnjaka
* postoji namjera
* cilj je povrjeđivanje/nanošenje štete
* uključuje nesrazmjer moći (u odnosu na dob, snagu, brojčanu nadmoć)
* traje dulji neprekinuti vremenski period

**3. TIM ZA KOORDINIRANJE AKTIVNOSTI U SLUČAJEVIMA NASILJA U ŠKOLI**

Tim za koordiniranje aktivnosti u slučajevima nasilja u Školi čine ravnatelj, stručni suradnici Škole (pedagog, psiholog, socijalni radnik, knjižničarka). Prilikom postupanja, timu se pridružuju razrednici /voditelji skupina učenika koji su sudionici vršnjačkog sukoba/nasilja.

Tim za koordiniranje aktivnosti u slučajevima nasilja u Školi obavezan je definirati događaj u skladu s opisima i kriterijima iz Protokola o postupanju u slučaju nasilja među djecom i mladima.

**4. POSTUPANJE ŠKOLE U SLUČAJU VRŠNJAČKOG SUKOBA**

U situacijama vršnjačkog sukoba ili saznanja o istom, školski djelatnici obvezni su odmah:

1. Prekinuti sukob između učenika.
2. Povjeriti učenike prvom slobodnom odgojno-obrazovnom djelatniku te o sukobu obavijestiti razrednika i Tim za koordiniranje aktivnosti u slučajevima nasilja.
3. Razrednik/voditelj skupine, predmetni nastavnik, stručni suradnik će obaviti pojedinačne i/ili grupne razgovore sa sukobljenim učenicima. *Prilikom razgovora potrebno je svakom učeniku omogućiti iznošenje vlastite perspektive situacije i utjecaja te situacije na njega. S učenicima je potrebno dogovoriti način rješavanja nastalog sukoba (primjerice da se međusobno ispričaju, da jedan drugom nadoknade eventualnu štetu i sl.) i/ili provesti proces medijacije.*
4. Razrednik/voditelj skupine i/ili stručni suradnik će pozvati roditelje/skrbnike u Školu učenika koji su sudjelovali u sukobu. *Tijekom razgovora roditelje/skrbnike je potrebno informirati o uočenim obrascima ponašanja učenika, dogovoriti i savjetovati ih oko strategija postupanja s ciljem promjene takvih obrazaca ponašanja i pružanja pomoći učeniku.*
5. Prema potrebi učenik će biti uključen u dodatni individualni i/ili grupni rad (pedagoška, psihološka pomoć) u Školi.
6. O poduzetim aktivnostima, razgovorima, izjavama te svojim opažanjima predmetni nastavnik, razrednik/voditelj skupine i/ili stručni suradnik uključeni u koordiniranje aktivnosti u slučaju nasilja vode službene bilješke/ispunjavaju Obrazac zapisnika o postupanju u kriznim situacijama, kao i odgovarajuće evidencije zaštićenih podataka koje će se dostaviti na zahtjev drugim nadležnim tijelima.

**5. POSTUPANJE ŠKOLE U SLUČAJU VRŠNJAČKOG NASILJA**

Školski djelatnici dužni su poduzeti mjere kako bi spriječili vršnjačko nasilje među djecom, zaštitili njihova prava i sigurnost, pružili pomoć i podršku i prevenirali buduća neprihvatljiva ponašanja.

Svaki radnik odgojno-obrazovne ustanove dužan je prijaviti ravnatelju, odnosno policiji i/ili Hrvatskom zavodu za socijalni rad sumnju ili saznanje o nasilju neovisno o tome je li do sumnje ili saznanja o nasilju došao tijekom ili izvan radnog vremena, odnosno je li se nasilje dogodilo u odgojno-obrazovnoj ustanovi ili izvan nje.

Sukladno Protokolu o postupanju u slučaju nasilja među djecom i mladima, u slučaju saznanja ili sumnje o nasilju među djecom i mladima, odnosno u slučaju svjedočenja djeteta nasilju među djecom i mladima, odgojno-obrazovni radnici dužni su:

1. u slučaju aktualnog nasilja odmah poduzeti sve mjere da se isto zaustavi, a u slučaju potrebe zatražiti pomoć drugih radnika odgojno-obrazovne ustanove ili pozvati policijske službenike
2. po potrebi: pružiti prvu pomoć, pozvati hitnu liječničku pomoć, pratiti dijete liječniku i pričekati dolazak njegovih roditelja ili skrbnika
3. osigurati sigurnost djeteta do dolaska roditelja, skrbnika ili osobe kojoj je dijete povjereno na svakodnevnu skrb, a u slučaju njihove odsutnosti do dolaska stručnog radnika Područnog ureda Hrvatskog zavoda za socijalni rad, a po potrebi i policije
4. nasilju ili sumnji na nasilje odmah izvijestiti ravnatelja
5. odmah po saznanju ili sumnji o nasilju obavijestiti roditelje ili skrbnika djeteta žrtve i djeteta počinitelja nasilja te ih upoznati sa svim činjenicama i okolnostima događaja i aktivnostima koje će se poduzeti
6. saznanje ili sumnju na nasilje odmah prijaviti policiji i nadležnom Područnom uredu Hrvatskog zavoda za socijalni rad na području sjedišta odgojno-obrazovne ustanove radi poduzimanja mjera za zaštitu prava i dobrobiti djeteta putem Obrasca iz Priloga ovoga Plana
7. po saznanju ili sumnji na nasilje žurno obaviti odvojeni razgovor s djetetom žrtvom nasilja i djetetom počiniteljem nasilja, na pažljiv način i poštujući dječje dostojanstvo i pravo djeteta na sudjelovanje
8. roditeljima ili skrbnicima djeteta žrtve nasilja i djeteta počinitelja nasilja odmah ili što prije dati obavijesti o mogućim oblicima savjetodavne i stručne pomoći u odgojno-obrazovnoj ustanovi i/ili izvan nje
9. obaviti razgovor s drugom djecom ili odraslim osobama koje imaju informacije o sumnji ili počinjenom nasilju te utvrditi sve okolnosti vezane uz oblik, intenzitet, težinu i vremensko trajanje nasilja pritom poštujući dostojanstvo djece svjedoka i njihovu želju da razgovaraju o navedenim okolnostima
10. ako se radi o saznanjima ili sumnji o počinjenom teškom obliku ili intenzitetu nasilja koje je doživjelo dijete žrtva nasilja, a koje može izazvati traumu i kod druge djece koja su svjedočila nasilju, potrebno je odmah izvijestiti ministarstvo nadležno za obrazovanje koje će u slučaju potrebe osigurati pružanje odgovarajuće stručne psihološke, psihosocijalne ili socijalno-pedagoške pomoći, a po potrebi i druga nadležna tijela
11. poduzetim aktivnostima, mjerama, razgovorima, i svojim opažanjima izraditi bilješku koja se na zahtjev dostavlja nadležnim tijelima
12. nadležnim tijelima dati sve relevantne informacije o sumnji na nasilje među djecom i mladima, ponašanju djeteta u odgojno-obrazovnoj ustanovi i suradnji roditelja s odgojno-obrazovnom ustanovom
13. na traženje područnih ureda Hrvatskog zavoda za socijalni rad, odgojno-obrazovne ustanove dužne su dostaviti relevantne informacije koje su bitne za procjenu razvojnih rizika i rizika za sigurnost djeteta, kao i za donošenje odluka odnosno određivanje mjera u postupcima za zaštitu osobnih prava i dobrobiti djeteta.

**6. POSTUPANJE ŠKOLE U SLUČAJU ELEKTRONIČKOG NASILJA**

U slučaju saznanja o sumnji na elektroničko nasilje između učenika odgojno-obrazovni djelatnici dužni su:

1. Obavijestiti razrednika/voditelja skupine i Tim za koordiniranje aktivnosti u slučajevima nasilja (u nastavku Tim).
2. Razrednik/voditelj skupine i/ili stručni suradnik obavljaju pojedinačne razgovore s učenikom koji je doživio elektroničko nasilje, s vršiteljem/ima elektroničkog nasilja, sa svjedocima elektroničkog nasilja.
3. Razrednik/voditelj skupine i/ili stručni suradnik poziva roditelje/skrbnike učenika uključene u elektroničko nasilje na individualni razgovor.
4. U razgovoru ih je potrebno upoznati sa svim činjenicama i okolnostima koje smo doznali i izvijestiti ih o aktivnostima koje će se poduzeti.
5. Upoznaje ih se s obvezom Škole da šalje obavijesti nadležnim institucijama.
6. Također ih se obavještava o eventualnim potrebnim oblicima savjetodavne stručne pomoći i podrške u Školi ili izvan nje za učenike i roditelje.
7. Ravnatelj Škole obrazac dojave o nasilju upućuje svim relevantnim tijelima u skladu s zakonskim i podzakonskim propisima: nadležni Upravni odjel za društvene djelatnosti, nadležni Područni ured Hrvatskog zavoda za socijalni rad, tim školske medicine, nadležnu policijsku.
8. Škola će osigurati potrebnu pomoć i podršku (pedagošku, psihološku) učenicima uključenim u elektroničko nasilje te poduzeti aktivnosti (predavanja, radionice, projekti) u svrhu senzibilizacije učenika o ponašanju u virtualnom okruženju i prevencije budućih neprimjerenih ponašanja između učenika u virtualnom okruženju.

O poduzetim aktivnostima, razgovorima, izjavama učitelj, razrednik/voditelj skupine i /ili stručni suradnik uključeni u koordiniranje aktivnosti u slučaju nasilja vodite službene zabilješke, kao i odgovarajuće evidencije zaštićenih podataka koje će se dostaviti na zahtjev drugim nadležnim tijelima.

**7. POSTUPANJE ŠKOLE U SLUČAJU SUMNJE I/ILI SAZNANJA O SEKSUALNOM NASILJU NAD DJETETOM**

Seksualno nasilje je bilo koji seksualni čin, pokušaj ostvarivanja seksualnog čina, neželjeni seksualni komentar ili prijedlog koji je usmjeren protiv osobe i njezine seksualnosti, a koji može počiniti druga osoba bez obzira na odnos sa žrtvom ili stanjem u kojem se nalaze. Karakterizira ga uporaba sile, prijetnje ili ucjene za ugrožavanje dobrobiti i/ili života same žrtve ili njoj bliskih osoba (WHO, 2002.).

**Najčešći oblici seksualnog nasilja su:**

* seksualno uznemiravanje i/ili napastovanje
* seksualno zlostavljanje i/ili prisilne spolne radnje
* silovanje

Odgojno-obrazovni djelatnici su obvezni skrbiti o ostvarivanju prava učenika u slučajevima svih oblika nasilja, senzibilizirati se na pojavu seksualnog nasilja koje doživljavaju maloljetne osobe te poduzeti odgovarajuće mjere radi otkrivanja i prijavljivanja djela seksualnog nasilja relevantnim institucijama koje pružaju pomoć žrtvama seksualnog nasilja.

**Odgojno-obrazovni djelatnici dužni su:**

1. Odmah poduzeti sve mjere da se zaustavi i prekine aktualno nasilno ponašanje prema učeniku. Ukoliko se radi o događaju seksualnog napastovanja, zlostavljanja, prisilne spolne radnje ili silovanja koji se upravo dogodio, žrtvi je potrebno bez odgode pružiti odgovarajuću pomoć i zaštitu, odnosno pozvati hitnu medicinsku službu.
2. Stručni suradnik (psiholog, pedagog, socijalni radnik) će obaviti razgovor s učenikom.
3. *Razgovor je potrebno provesti na smiren način u sigurnom okruženju,* vodeći računa da se učenik ne ispituje i da mu se ne postavljaju sugestivna pitanja, već na smiren način dopustiti učeniku da samostalno opiše događaj na način i u opsegu kako to sam želi. Tijekom razgovora potrebno je upoznati učenika, na njemu razumljiv način s daljnjim postupanjem, osobito o tome da je Škola dužna prijaviti nasilje nadležnim tijelima i o daljnjim očekivanim procedurama.
4. Djelatnici Škole vode računa da se učenik o događaju ne izjašnjava više puta (po mogućnosti ograničiti razgovor na jedan). Važno je izbjeći veći broj razgovora s različitim osobama odnosno višekratno ispitivanje učenika u Školi.
5. Po saznanju informacije iz koje proizlazi sumnja da je učenik doživio seksualno nasilje ili uznemiravanje (u Školi ili izvan nje), dužnost djelatnika odgojno-obrazovne ustanove je bez odgode obavijestiti ravnatelja koji je dužan o sumnji na kazneno djelo obavijestiti HZSR, Nadležni Područni ured i policiju.
6. samom događaju ravnatelj je dužan žurno obavijestiti:
7. roditelje/skrbnike ili druge osobe koje brinu o djetetu
8. HZSR, nadležni Područni ured
9. u slučaju ako su roditelji/skrbnici/druge osobe koje brinu od djetetu nedostupni ili postoji sumnja na zlostavljanje od strane istih, obavijestit će se HZSR, nadležni Područni ured, policiju ili Državno odvjetništvo RH
10. ako postoje vidljive ozljede ili uznemirenost, poduzeti mjere radi pružanja hitne medicinske pomoći
11. ukoliko se seksualno nasilje dogodilo u Školi obavijestiti Ministarstvo znanosti, obrazovanja i mladih putem online obrasca za prijavu nasilnog ponašanja koji je dostupan na mrežnim stranicama Ministarstva što žurnije, a najkasnije u roku do 7 dana
12. obavijestiti pravobraniteljicu za djecu
13. obavijestiti pravobraniteljicu za osobe s invaliditetom (ako je žrtva učenik s teškoćama u razvoju)
14. obavijestiti nadležnog školskog liječnika.
15. Odgojno-obrazovni djelatnik koji vodi razgovor dužan je upoznati žrtvu i njezine roditelje s mogućnostima izvaninstitucionalne ili institucionalne pomoći i potpore. U slučaju teškog oblika i intenziteta nasilja ili uznemiravanja ravnatelj Škole može zatražiti od Ministarstva znanosti, obrazovanja i mladih potrebnu stručnu socijalno/pedagoško/psihološku pomoć.
16. Ako je počinitelj seksualnog nasilja djelatnik Škole, potrebno je obavijestiti policiju i/ili državno odvjetništvo i Ministarstvo znanosti, obrazovanja i mladih te poduzeti mjere sukladno disciplinskoj odgovornosti počinitelja.
17. Ako je vršitelj seksualnog nasilja drugi učenik i/ili više njih, stručni suradnici će osigurati provedbu savjetovanja za sve uključene sudionike. *Neophodno je ukazati učeniku na neprihvatljivost i štetnost takvog ponašanja. Tijekom razgovora posebno obratiti pozornost iznosi li učenik neke okolnosti koje bi ukazivale da je i sam žrtva zanemarivanja ili zlostavljanja u svojoj obitelji ili izvan nje, u kojem slučaju će se odmah izvijestiti HZSR, nadležni Područni ured. Potrebno je pozvati roditelje/skrbnike/druge osobe koje brinu o učeniku koji je počinio nasilje, upoznati ih s događajem, kao i s neprihvatljivošću i štetnošću takvog ponašanja, savjetovati ih s ciljem promjene takvog ponašanja učenika te ih uputiti na uključivanje u savjetovanje ili stručnu pomoć. Učenika, na njemu razumljiv i prilagođen način i roditelje/skrbnike/druge osobe koje brinu o učeniku obavijestiti o obvezi prijave nadležnom područnom uredu HZSR-a, policiji ili nadležnom državnom odvjetništvu te očekivanim procedurama.*
18. poduzetim aktivnostima, razgovorima, izjavama, razrednik/voditelj skupine i /ili stručni suradnik uključeni u koordiniranje aktivnosti u slučaju seksualnog nasilja vode službene zabilješke koje će se dostaviti na zahtjev drugim nadležnim tijelima.
19. Tijekom cijelog postupka potrebno je voditi računa o zaštiti privatnosti učenika.

**8. POSTUPANJE ŠKOLE U SLUČAJU SAZNANJA ILI SUMNJE NA ZLOSTAVLJANJE I ZANEMARIVANJE DJECE U OBITELJI**

U slučaju da djelatnik Škole dobije informaciju ili sumnja da je dijete unutar obitelji izloženo ili svjedoči nasilnom ponašanju nekog člana obitelji ili je zanemareno, taj je djelatnik dužan, u skladu s čl. 8. Zakona o zaštiti od nasilja u obitelji ( NN 70/17, 126/19, 84/21, 114/22, 36/24), odmah o tome obavijestiti razrednika, ravnatelja i stručne suradnike Škole.

**Zlostavljanje** je svaki oblik tjelesnog i/ili emocionalnog zlostavljanja, seksualnog zlostavljanja, zanemarivanja i nemarnog postupanja ili iskorištavanja djece, što rezultira stvarnom ili potencijalnom opasnosti za djetetovo zdravlje, preţivljavanje, razvoj ili dostojanstvo u kontekstu odnosa odgovornosti, povjerenja i moći (Svjetska zdravstvena organizacija, 2006, prema: Bilić, Buljan Flander, Hrpka, 2012).

**Vrste zlostavljanja**

**1) Tjelesno zlostavljanje** - podrazumijeva se učestalo ili jednokratno grubo, namjerno nanošenje boli, tjelesnih ozljeda te neodgovorno postupanje roditelja i drugih osoba koje uključuje potencijalni rizik od tjelesnog ozljeđivanja, a čije posljedice mogu, ali i ne moraju biti vidljive.

**2) Emocionalno zlostavljanje –** kontinuirano neprijateljsko i/ili indiferentno ponašanje roditelja i drugih koji nastupaju s pozicije moći, na temelju kojega dijete može zaključiti da je bezvrijedno, nevoljeno, neadekvatno, što oštećuje njegovu emocionalnu stabilnost i psihološki kapacitet te kratkoročno i/ili dugoročno negativno utječe na njegov razvoj i dobrobit.

**3) Seksualno zlostavljanje** – predstavlja sudjelovanje u seksualnim aktivnostima s djetetom koje je mlađe od zakonske dobi za seksualne aktivnosti te sudjelovanje u seksualnim aktivnostima s djetetom u kojima se koristi prisila, sila ili prijetnje ili se zloupotrebljava položaj povjerenja, autoriteta ili utjecaja nad djetetom (u obitelji ili izvan obitelji) ili se zloupotrebljava posebno ranjiva situacija djeteta. Osim seksualnog zlostavljanja, seksualno nasilje uključuje i druge oblike seksualnog iskorištavanja, niz djela povezanih s dječjom prostitucijom i dječjom pornografijom, sudjelovanje djece u pornografskim nastupima, mamljenje i vrbovanje djece u seksualne svrhe te pomaganje ili poticanje bilo kojeg od ovih djela.

**Zanemarivanje** je propuštanje zadovoljenja djetetovih potreba u mjeri koja znatno utječe na djetetov tjelesni i psihički razvoj. Nije uvijek namjerno i granica kad počinje zanemarivanje nije uvijek potpuno jasna (Čorić i Bačan, 2006, prema: Bilić, Buljan Flander, Hrpka, 2012).

Prema Protokolu o postupanju u slučaju nasilja u obitelji, učitelji i stručni suradnici dužni su poduzimati mjere zaštite prava djeteta/učenika te o svakom kršenju tih prava, posebice o oblicima tjelesnog ili duševnog nasilja, spolne zlouporabe, zanemarivanja ili nehajnog postupanja, zlostavljanja ili izrabljivanja, odmah:

1. Ukoliko je učenik povrijeđen u mjeri koja zahtijeva liječničku intervenciju ili pregled ili se prema okolnostima slučaja može pretpostaviti da su takva intervencija ili pregled potrebni, odmah pozvati službu hitne medicinske pomoći ili na najbrži mogući način, koji ne šteti zdravlju učenika, otpratiti ili osigurati pratnju učenika od strane stručne osobe liječniku/ci te sačekati liječničku preporuku o daljnjem postupanju;

2. Žurno izvijestiti ravnatelja Škole koji će izvršiti prijavu policiji i obavijestiti HZSR, nadležni Područni ured te ih upoznati sa svim činjenicama i okolnostima slučaja i aktivnostima koje će se poduzeti, te na traženje državnog odvjetništva ili policije odmah dostaviti svu dokumentaciju vezanu uz razjašnjavanje i dokazivanje kažnjive stvari;

3. Ukoliko se radi o osobito teškom obliku, intenzitetu ili dužem vremenskom trajanju nasilja, koje je izazvalo traumu, savjetovati se sa stručno-razvojnom službom odgojno-obrazovne ustanove, stručnjacima HZSR-a, nadležnog Područnog ureda kojeg je obavijestio o slučaju te sa drugom stručnom službom izvan ustanove o načinu postupanja i pomoći učeniku žrtvi nasilja u obitelji u okviru odgojno-obrazovne ustanove;

4. O dojavi nasilja i o poduzetim aktivnostima, razgovorima, izjavama i svojim opažanjima izraditi službenu bilješku, koja će se dostaviti na zahtjev drugim nadležnim tijelima.

**Ravnatelj i stručni suradnici su dužni:**

* obaviti razgovor s učenikom ako je dostupno i tijekom razgovora upoznati učenika s daljnjim postupanjem;
* pozvati učenikove roditelje odmah na razgovor i upoznati ih sa značajnim saznanjima i informacijama koje djelatnici Škole posjeduju – ako je dijete zlostavljao jedan roditelj, upoznati s time drugog roditelja;
* upozoriti roditelje na neprihvatljivost i štetnost takvog ponašanja i informirati ih o obvezi Škole da slučaj prijavi nadležnom Područnom uredu HZSR-a, policiji i Upravnom odjelu za društvene djelatnosti;
* ako su roditelji spremni za suradnju, uključiti ih u savjetovanje unutar Škole ili im preporučiti odgovarajuće ustanove;
* ako je učenik zlostavljan od oba roditelja ili postoji sumnja na takvo zlostavljanje ili je zanemareno, odmah obavijestiti o tome HZSR, nadležni Područni ured i postupati dalje u dogovoru s njima;
* ako roditelji odbijaju suradnju, o tome informirati HZSR, nadležni Područni ure i Upravni odjel za društvene djelatnosti;
* ako je učeniku potrebna pomoć ili pregled liječnika, s učenikom liječniku ide roditelj (ako je dostupan i ako ne postoji sumnja da je on zlostavljač ili osoba koja zanemaruje dijete) ili stručni djelatnik Škole ili HZSR-a, nadležnog Područnog ureda;
* tijekom razgovora s učenikom stručni suradnik mora voditi službenu zabilješku koju, uz ravnatelja, potpisuje i stručni suradnik koji je obavio razgovor i razrednik/voditelj skupine ili druga povjerljiva osoba;
* surađivati s nadležnim Područnim uredom HZSR-a i djelovati usklađeno u cilju dobrobiti djeteta.

**9. POSTUPANJE ŠKOLE U SLUČAJU NASILJA PREMA UČENICIMA OD STRANE ODRASLE OSOBE U ŠKOLI (UČITELJA, RODITELJA, DRUGIH ZAPOSLENIKA ŠKOLE, NEPOZNATIH OSOBA)**

U slučaju kada postoji sumnja ili je učenik doživio zlostavljanje od strane odrasle osobe u Školi (djelatnika Škole, svog roditelja/skrbnika/druge osobe koja brine o djetetu ili roditelja/skrbnika/druge osobe koja brine o djetetu drugog učenika odnosno nepoznate osobe) djelatnik Škole je obvezan:

1. odmah pokušati prekinuti nasilno postupanje prema učeniku;

2. ako u tome ne uspije, odmah pozvati ravnatelja, stručnog suradnika Škole ili drugog djelatnika Škole kako bi pokušali prekinuti nasilno postupanje prema učeniku i obavijestiti policiju;

3. ako uspije prekinuti nasilno ponašanje prema učeniku, o tome obavijestiti ravnatelja ili stručnog suradnika Škole;

4. upozoriti osobu koja se ponaša nasilno na neprihvatljivost i štetnost takvog ponašanja i informirati je o obvezi Škole da slučaj prijavi nadležnom Područnom uredu HZSR-a, policiji, Upravni odjelu za društvene djelatnosti te Odjelu za sigurnost Ministarstva znanosti, obrazovanja i mladih;

5. o događaju obavijestiti nadležni Područni ured HZSR-a, policiju, Upravni odjel za društvene djelatnosti, Odjel za sigurnost Ministarstva znanosti i obrazovanja;

6. stručni suradnik dužan je obaviti razgovor s učenikom odmah po saznanju o događaju s ciljem normaliziranja osjećaja učenika i sprečavanja dugoročnih posljedica traume te tijekom razgovora voditi službenu zabilješku (prilog VII) koju, uz ravnatelja, potpisuje i stručni suradnik koji je obavio razgovor i razrednik/voditelj skupine ili druga povjerljiva osoba;

7. kada stručni suradnik obavi razgovor s učenikom, ravnatelj, stručni suradnik, razrednik/voditelj skupine ili član Učiteljskog vijeća trebaju o događaju odmah obavijestiti roditelje/skrbnika/drugu osobu koja brine o djetetu (ili drugog roditelja/skrbnika/drugu osobu koja brine o djetetu ako se jedan od njih nasilno ponašao u Školi prema vlastitom djetetu) i pozvati ih da učenika odvedu kući te ih informirati o eventualnoj potrebi uključivanja učenika i roditelja/skrbnika/druge osobe koja brine o djetetu u savjetovanje i stručnu pomoć u Školi ili van Škole;

8. u slučaju da je učenik ozlijeđen ili postoji sumnja da bi mogao biti ozlijeđen, treba ga odvesti na liječnički pregled, pri čemu s njim u pratnji ide roditelj/skrbnik/druga osoba koja brine o djetetu (ako je dostupan) ili stručni djelatnik Škole ili nadležnog Područnog ureda HZSR-a.

**10. POSTUPANJE ŠKOLE U SLUČAJU NASILNOG PONAŠANJA ODRASLE OSOBE NAD ODRASLOM OSOBOM U ŠKOLI**

U slučaju nasilnog ponašanja odrasle osobe (djelatnika Škole, roditelja učenika, nepoznate osobe) prema drugoj odrasloj osobi u Školi (djelatniku Škole ili roditelju učenika) ili u slučaju saznanja da odrasla osoba u prostor Škole unosi oružje ili druge predmete koji mogu ugroziti zdravlje i sigurnost osoba i imovine u Školi, djelatnik Škole obvezan je:

1. Pokušati odmah prekinuti nasilno ponašanje, a u slučaju potrebe zatražiti pomoć drugog školskog djelatnika i pozvati policiju. *Upozoriti osobu koja se nasilno ponaša na neprihvatljivost i štetnost takvog ponašanja i zatražiti od nje da napusti prostor Škole. Ukoliko je opasan predmet vatreno ili hladno oružje, odmah pozvati policiju.*

*2.* Djelatnik Škole koji se zatekao na licu mjesta ili ima saznanje o unošenju opasnih predmeta u Školu o tome obavještava ravnatelja i stručne suradnike.

3. Ravnatelj Škole o nasilnom događaju ili informaciji o unošenju opasnih predmeta u Školu obavještava policiju, nadležni Područni ured HZSR-a, Upravni odjel za društvene djelatnosti.

4. O događaju i poduzetim aktivnostima učitelj, razrednik/voditelj skupine i /ili stručni suradnik uključeni u koordiniranje aktivnosti u slučaju nasilja vode službene zabilješke koje će se dostaviti na zahtjev drugim nadležnim tijelima.

**9. POSTUPANJE ŠKOLE U SLUČAJU NASILJA PREMA ZAPOSLENICIMA ŠKOLE OD STRANE UČENIKA ŠKOLE I/ILI UNOŠENJA OPASNIH PREDMETA U ŠKOLU**

U slučaju da je djelatnik Škole doživio nasilje (fizičko i/ili psihičko) ili prijetnju nasiljem u stvarnom ili virtualnom okruženju od strane učenika Škole ili u slučaju saznanja da učenik u prostor Škole unio oružje ili druge predmete koji mogu ugroziti zdravlje i sigurnost osoba i imovine u Školi, potrebno je:

1. **U slučaju nasilja i prijetnje nasiljem**, obavijestiti razrednika i Tim za koordiniranje aktivnosti u slučajevima nasilja.
2. **U slučaju saznanja da je učenik u Školu unio oružje i/ili opasne predmete,** zatražiti od učenika da mu preda opasan predmet i obavijestiti Tim za koordiniranje aktivnosti u slučajevima nasilja koji će obavijestiti policiju. Ukoliko se radi o vatrenom ili hladnom oružju, odmah obavijestiti policiju.
3. Ravnatelj i/ili stručni suradnik će po saznanju o događaju obaviti razgovor s učenikom u prisutnosti razrednika.
4. Ravnatelj i/ili stručni suradnik će pozvati roditelje/skrbnike učenika na razgovor. *U razgovoru ih je potrebno upoznati sa svim činjenicama i okolnostima koje smo doznali i izvijestiti ih o aktivnostima koje će se poduzeti. Upoznaje ih se s obvezom Škole da šalje obavijesti nadležnim ustanovama. Također ih obavještava o eventualnim potrebnim oblicima savjetodavne stručne pomoći i podrške u Školi ili izvan nje za učenika i roditelje.*
5. S obzirom na utvrđene okolnosti i činjenice te uzimajući u obzir psihofizičko stanje djeteta i ranije ponašanje, prema učeniku se mogu izreći odgovarajuće pedagoške mjere u skladu s *Pravilnikom o kriterijima za izricanje pedagoških mjera.*
6. Ravnatelj Škole o nasilnom događaju ili prijetnji nasiljem obavještava Zavod za socijalni rad, Upravni odjel za društvene djelatnosti i policiju. *Ako je riječ o prijetnjama nasiljem, o nasilju u Školi ili unošenju oružja ili opasnih predmeta u Školu, zbog čega je Škola uključila i policiju, u takvim situacijama je potrebno prvo usmeno, a zatim i pisanom bilješkom (na propisanom obrascu) izvijestiti Upravni odjel za društvene djelatnosti te Ministarstvo znanosti i obrazovanja.*
7. Prema potrebi učenik će biti uključen u dodatni individualni i/ili grupni rad (pedagoška ili psihološka pomoć) u Školi ili izvan Škole u dogovoru s roditeljima/skrbnicima.
8. U slučaju da nasilnom ponašanju u prostoru Škole svjedoče drugi učenici, a nasilno ponašanje je neuobičajeno rijetko i intenzivno te može rezultirati traumatiziranjem svjedoka, ravnatelj je dužan zatražiti stručnu pomoć za te učenike (npr. Tim za psihološke krizne intervencije).
9. događaju, poduzetim aktivnostima, razgovorima, izjavama učitelj, razrednik i /ili stručni suradnik uključeni u koordiniranje aktivnosti u slučaju nasilja vode službene zabilješke, kao i odgovarajuće evidencije zaštićenih podataka koje će se dostaviti na zahtjev drugim nadležnim tijelima.

**10. POSTUPANJE ŠKOLE U SLUČAJU NASILJA PREMA UČENICIMA OD STRANE ODRASLE OSOBE U ŠKOLI (UČITELJA, RODITELJA, DRUGIH ZAPOSLENIKA ŠKOLE, NEPOZNATIH OSOBA)**

U slučaju kada postoji sumnja ili je učenik doživio zlostavljanje od strane odrasle osobe u Školi (djelatnika Škole, svog roditelja/skrbnika/druge osobe koja brine o djetetu ili roditelja/skrbnika/druge

osobe koja brine o djetetu drugog učenika odnosno nepoznate osobe) djelatnik Škole je obvezan:

1. odmah pokušati prekinuti nasilno postupanje prema učeniku;
2. ako u tome ne uspije, odmah pozvati ravnatelja, stručnog suradnika Škole ili drugog djelatnika Škole kako bi pokušali prekinuti nasilno postupanje prema učeniku i obavijestiti policiju;
3. ako uspije prekinuti nasilno ponašanje prema učeniku, o tome obavijestiti ravnatelja ili stručnog suradnika Škole;
4. upozoriti osobu koja se ponaša nasilno na neprihvatljivost i štetnost takvog ponašanja i informirati je o obvezi Škole da slučaj prijavi nadležnom Područnom uredu HZSR-a, policiji, Upravni odjel za društvene djelatnosti te Odjelu za sigurnost Ministarstva znanosti, obrazovanja i mladih;
5. o događaju obavijestiti nadležni Područni ured HZSR-a, policiju, Upravni odjel za društvene djelatnosti, Odjel za sigurnost Ministarstva znanosti, obrazovanja i mladih;
6. stručni suradnik dužan je obaviti razgovor s učenikom odmah po saznanju o događaju s ciljem normaliziranja osjećaja učenika i sprečavanja dugoročnih posljedica traume te tijekom razgovora voditi službenu zabilješku koju, uz ravnatelja, potpisuje i stručni suradnik koji je obavio razgovor i razrednik/voditelj skupine ili druga povjerljiva osoba;
7. kada stručni suradnik obavi razgovor s učenikom, ravnatelj, stručni suradnik, razrednik/voditelj skupine ili član Učiteljskog vijeća trebaju o događaju odmah obavijestiti roditelje/skrbnika/drugu osobu koja brine o djetetu (ili drugog roditelja/skrbnika/drugu osobu koja brine o djetetu ako se jedan od njih nasilno ponašao u Školi prema vlastitom djetetu) i pozvati ih da učenika odvedu kući te ih informirati o eventualnoj potrebi uključivanja učenika i roditelja/skrbnika/druge osobe koja brine o djetetu u savjetovanje i stručnu pomoć u Školi ili van Škole;
8. u slučaju da je učenik ozlijeđeno ili postoji sumnja da bi moglo biti ozlijeđeno, treba ga odvesti na liječnički pregled, pri čemu s njim u pratnji ide roditelj/skrbnik/druga osoba koja brine o djetetu (ako je dostupan) ili stručni djelatnik Škole ili nadležnog Područnog ureda HZSR-a.

**11. POSTUPANJE ŠKOLE U SLUČAJU NASILNOG PONAŠANJA ODRASLE OSOBE NAD ODRASLOM OSOBOM U ŠKOLI**

U slučaju nasilnog ponašanja odrasle osobe (roditelja/skrbnika/druge osobe koja brine o djetetu, nepoznate osobe, djelatnika Škole) prema drugoj odrasloj osobi u Školi (roditelju/skrbniku/drugoj osobi koja brine o djetetu ili djelatniku Škole) te u slučaju da postoje informacije da odrasla osoba u prostor Škole unosi oružje ili druge predmete koji mogu ugroziti sigurnost osoba i imovine u Školi, djelatnik Škole koji ima tu informaciju ili je nazočan u tom trenutku mora:

1. odmah pokušati prekinuti nasilno ponašanje;

2. upozoriti osobu koja se nasilno ponaša na neprihvatljivost i štetnost takvog ponašanja tj. unošenja opasnih predmeta u prostor Škole i zatražiti od nje da napusti prostor Škole;

3. ako u tome ne uspije, odmah pozvati ravnatelja Škole, stručnog suradnika ili drugog djelatnika Škole kako bi pokušali prekinuti nasilno ponašanje i obavijestiti policiju;

4. ako uspije prekinuti nasilno ponašanje, odmah o tome obavijestiti ravnatelja ili stručnog suradnika;

5. o događaju obavijestiti nadležni Područni ured HZSR-a, policiju i Upravni odjel za društvene djelatnosti te Odjel za sigurnost Ministarstva znanosti, obrazovanja i mladih.

**Postupci i mjere kod sukoba djelatnika (verbalni, fizički) :**

1. Rješavanje konflikta verbalnom ili fizičkom agresijom među djelatnicima nije dozvoljeno i regulirano je odredbama povrede radne obveze, Pravilnikom o radu ustanove.
2. Ukoliko je došlo do konflikta, odmah se maknuti od učenika i roditelja/skrbnika/drugu osobu koja brine o djetetu, a ako to nije moguće smanjiti tenzije i odgoditi raspravu do mogućnosti rješavanja sukoba u odvojenom prostoru.
3. Djelatnici Škole pozivaju ravnatelja koji će individualno razgovarati s osobama uključenim u sukob.
4. Verbalni i fizički napad regulirani su odredbama Pravilnika o radu u dijelu povrede radne obveze stoga će se prema takvom činu poduzeti mjere sukladno Pravilniku o radu.
5. Članovi tima za potporu i eventualni djelatnici u sukobu odmah po intervenciji pišu službenu zabilješku.

**Postupci i mjere kod sukoba s roditeljem/skrbnikom/drugom osobom koja brine o djetetu, agresivnost korisnika:**

1. Mjere se primjenjuju kod svakog sukoba uzrokovanog nezadovoljstvom postupcima djelatnika, ljutnja zbog ozljede učenika ili bilo kojim drugim povodom.
2. Razrednik/voditelj skupine/predmetni nastavnik/stručni suradnik će pokušati smiriti/umiriti roditelja/skrbnika/drugu osobu koja brine o djetetu, ton glasa treba biti umirujući, snižen, uvažavajući, ali i odlučan u prekidu situacije ukoliko se ona odvija u prostoru s učenicima ili pred drugim roditeljima/osobama.
3. Uputiti/odvesti roditelja/skrbnika/drugu osobu koja brine o djetetu na mjesto gdje nema učenika i drugih roditelja/osoba (zamoliti učitelja/stručnog suradnika/ spremačicu/domara/medicinsko osoblje za pomoć kod čuvanje učenika u razrednom odjeljenju).
4. Pozvati stručnog djelatnika Škole koja će razgovarati s roditeljem/skrbnikom/drugom osobom koja brine o djetetu (ovisno o problemu: uplate/ugovor-ravnatelja; pedagoško-odgojni dio - ravnatelja, pedagoga, psihologa; zdravstveno stanje učenika- medicinsku sestru, psihologa, socijalnog radnika; ostalo - socijalnog radnika ili tajnika).
5. Ukoliko to nije moguće, uzrokovano radnim vremenom stručnog tima, nedostupnošću ili bilo kojim drugim razlogom, uputiti roditelja/skrbnika/drugu osobu koja brine o djetetu na iste odmah po početku njihovog radnog vremena. Za stručnu službu ostaviti pismenu obavijesti o situaciji (elektroničkom poštom).

**U slučaju fizičkog napada roditelja/skrbnika/druge osobe koja brine o djetetu na** **razrednika/voditelja skupine/predmetnog nastavnika/stručnog suradnika, pozvati policiju (tajnik, drugi učitelji, medicinska sestra ).**

1. Odmah po oporavku, svakako prije odlaska s radnog mjesta, potrebno je napraviti zapisnik o događaju (Obrazac zapisnikao postupanju u kriznim situacijama).
2. Tim za potporu u takvim situacijama čine: ravnatelj/medicinska sestra/psiholog/pedagog/socijalni radnik. Tim djeluje odmah po saznanju za događaj.
3. U takvim situacijama barem jedan član tima mora biti dostupan razredniku/voditelju skupine /predmetnom nastavniku/stručnom suradniku.

U slučaju potencijalnog sukoba roditelja/skrbnika/druge osobe koja brine o djetetu s učenikom u Školi ili u neposrednoj blizini Škole, pozvati učenika i osigurati mu sigurno mjesto, uputiti roditelja/skrbnika/drugu osobu koja brine o djetetu na razrednika/voditelja skupine/stručne suradnike/ravnatelja.

U slučaju potencijalnog sukoba roditelja/skrbnika/druge osobe koja brine o djetetu s učenikom u neposrednoj blizini Škole, savjetovati učeniku povratak u Školu i traženje pomoći odrasle osobe.

**12. POSTUPANJE ŠKOLE U SLUČAJU NASILJA NAD DJELATNICIMA ŠKOLE OD STRANE UČENIKA (VERBALNO, FIZIČKI)**

U slučaju da je djelatnik Škole doživio nasilje ili prijetnju nasiljem od strane učenika Škole, on treba o tome izvijestiti ravnatelja ili stručne suradnike Škole.

Ravnatelj ili stručni suradnici Škole poduzeti će slijedeće radnje:

1. razgovarati s učenikom u nazočnosti razrednika/voditelja skupine i voditi službenu zabilješku o razgovoru;
2. odmah obavijestiti roditelje/skrbnika/drugu osobu koja brine o djetetu te ih upozoriti na neprihvatljivost takvog ponašanja;
3. prema učeniku poduzeti odgovarajuće pedagoške mjere koje će donijeti Učiteljsko vijeće u skladu s

važećim Pravilnikom o kriterijima za izricanje pedagoških mjera;

1. uključiti učenika u stručni tretman u Školi ili u dogovoru s roditeljima u ustanovi van Škole;
2. svemu izvijestiti nadležni Područni ured HZSR-a i Upravni odjel za društvene djelatnosti, a po potrebi i policiju;
3. ako je riječ o prijetnjama nasiljem ili o nasilju u Školi, zbog čega je Škola uključila i policiju, o takvim situacijama je potrebno prvo usmeno, a zatim i pisanom bilješkom na propisanom obrascu

izvijestiti/obavijestiti Upravni odjel za društvene djelatnosti, Odjel za sigurnost Ministarstva znanosti, obrazovanja i mladih.

U slučaju da bilo kojem nasilnom ponašanju u prostoru Škole svjedoče drugi učenici, a nasilno ponašanje je neuobičajeno rijetko i intenzivno te može rezultirati traumatiziranjem svjedoka, ravnatelj ili stručni suradnici su dužni osigurati stručnu pomoć tim učenicima. Dužni su savjetovati se s nadležnom i stručnom osobom koja ima iskustva u radu s traumatiziranim osobama o potrebi i načinu pružanja stručne pomoći svjedocima nasilja (npr. Tim za psihološke krizne intervencije u sustavu odgoja i obrazovanja).

**V. PROTOKOL POSTUPANJA U SLUČAJU SAMOOZLJEĐIVANJA** **I/ ILI SUICIDALNIH NAMJERA UČENIKA**

**1. POSTUPANJE ŠKOLE U SITUACIJI SAZNANJA DA SE UČENIK SAMOOZLJEĐUJE**

* **SAZNANJE O SAMOOZLJEĐIVANJU**

1. U situaciji kada učitelj primijeti kako učenik ima porezotine/opekotine/razderotine po rukama i/ili na drugim vidljivim dijelovima tijela po završetku nastavnog sata obavještava stručne suradnike o svojim zapažanjima.
2. U situaciji kada se učenik povjerio učitelju da se samoozljeđuje, učitelj provodi individualni razgovor s učenikom.
3. Događaju i postupanjima učitelj je dužan napisati službenu zabilješku (*poglavlje VII.*) koju će predati stručnim suradnicima.

**RAZGOVOR S UČENIKOM** - ako se učenik povjerio učitelju da se samoozljeđuje, učitelj provodi individualni razgovor s učenikom prema smjernicama za razgovor *(prilog 2 a).* Tijekom razgovora važno je ostati pribran i omogućiti učeniku privatnost *(prilog 2 b).* Učitelj upućuje učenika školskom psihologu, pedagogu, socijalnom radniku.

**PROCJENA RIZIKA** – Psiholog, pedagog, socijalni radnik provodi razgovor s učenikom. Prikuplja zapažanja razrednika i drugih učitelja o funkcioniranju učenika i eventualnim promjenama u ponašanju. Daljnje postupanje ovisi o stupnju procijenjenog rizika samoozljeđivanja/suicidalnosti. Važno je voditi računa o povjerljivosti.

**ODLUKA O OBAVJEŠTAVANJU RODITELJA**

**DA** - Stručni suradnik tijekom razgovora priprema učenika na obavještavanje roditelja. S učenikom dogovara način razgovora s roditeljima odnosno dijeljenja informacija.

**NE** - Roditelje ne obavještavati ako postoji rizik zlostavljanja, u tom slučaju obavijestiti HZSR, nadležni Područni ured. Roditeljima se ne dijele nikakve informacije prije postupanja i povratne informacije HZSR-a, nadležnog Područnog ureda.

**UPUĆIVANJE U VANJSKE INSTITUCIJE** – Psiholog obavještava školskog liječnika o samoozljeđivanju učenika i dogovara upućivanje u vanjske institucije (redovni ili hitni termin psihijatra). Donosi se odluka o potrebi kontaktiranja HZSR-a, nadležnog Područnog ureda.

**PODRŠKA PSIHOLOGA** – Prema potrebama funkcionalna analiza ponašanja, izrada sigurnosnog plana, ponovljene procjene rizika, intervencija, praćenje.

**SURADNJA i RAZMJENA INFORMACIJA** između stručnih suradnika, razrednika/voditelja skupine, učitelja/predmetnog nastavnika, roditelja, školskog liječnika i psihijatra. Voditi računa o povjerljivosti.

**2. POSTUPANJE ŠKOLE U SITUACIJI SAMOOZLJEĐIVANJA U ŠKOLI ili NA TERENSKOJ NASTAVI**

1. **TKO ZBRINJAVA?** - U slučaju samoozljeđivanja učenika u Školi ili na terenskoj nastavi, zbrinjavanje učenika provodi učitelj/stručni suradnik koji se zatekao na licu mjesta.
2. **SANIRANJE OZLJEDE** - U slučaju lakše ozljede potrebno je primijeniti pribor za prvu pomoć koji se nalazi u Školi na dostupnim mjestima (vidi prilog 3), na terensku nastavu – nositi sa sobom putni pribor za prvu pomoć
3. **HITNI BOLNIČKI/PSIHIJATRIJSKI PRIJEM** - U slučaju teže ozljede ili stanja (uznemirenosti) učenika potrebno je pozvati Službu hitne medicinske pomoći. Obavijestiti roditelje, ravnatelja i stručne suradnike Škole.
4. **RAZGOVOR S UČENIKOM** - Učitelj provodi razgovor s učenikom, nasamo, prema smjernicama za razgovor (*prilog 2.a)* Tijekom razgovora važno je ostati pribran. Učitelj upućuje učenika školskom psihologu, pedagogu, socijalnom radniku te ih obavještava o provedenom razgovoru. O događaju i postupanjima učitelj je dužan napisati službenu zabilješku (poglavlje VII.) koju će predati ravnatelju i stručnim suradnicima najkasnije sljedećeg dana.
5. **PODRŠKA PSIHOLOGA** - provodi razgovor s učenikom, procjenu rizika samoozljeđivanja/ suicidalnosti, obavještava školskog liječnika, priprema učenika za razgovor s roditeljima, prati učenika.
6. **ODLUKA O KONTAKTIRANJU** HZSR-a. Područnog ureda Zavoda za socijalni rad i/ili policije, primjerice ukoliko postoji opasnost od ozljeđivanja drugih
7. **PRIPREMA POVRATKA UČENIKA U ŠKOLU** – praćenje i suradnja razrednika, stručnih suradnika i učitelja/predmetnih nastavnika

**3. POSTUPANJE ŠKOLE U SITUACIJI ŠIRENJA SNIMKE SAMOOZLJEĐIVANJA**

1. **UTVRĐIVANJE OKOLNOSTI SITUACIJE** - učitelj, razrednik/voditelj skupine ili stručni suradnik provodi razgovor/e s učenicima koji šire snimku samoozljeđivanja. O događaju i postupanjima učitelj je dužan napisati službenu zabilješku (poglavlje VII.) koje će predati stručnim suradnicima najkasnije sljedećeg dana.
2. **RAZGOVOR S UČENIKOM** - ako je na snimci samoozljeđivanja učenik Škole potrebno je obaviti razgovor s njim, kao i daljnje postupke prema protokolu za situaciju saznanja da se učenik samoozljeđuje.
3. **PRIJAVA SADRŽAJA** objavljenog na društvenoj mreži ili aplikaciji prema uputama MUP-a: [Ministarstvo unutarnjih poslova Republike Hrvatske - Kako prijaviti sadržaj objavljen na društvenoj](https://mup.gov.hr/online-prijave/online-prijava-zlostavljanja-djeteta-red-button/sigurnost-djece-savjeti/kako-prijaviti-sadrzaj-objavljen-na-drustvenoj-mrezi-aplikaciji/281710) [mreži/aplikaciji](https://mup.gov.hr/online-prijave/online-prijava-zlostavljanja-djeteta-red-button/sigurnost-djece-savjeti/kako-prijaviti-sadrzaj-objavljen-na-drustvenoj-mrezi-aplikaciji/281710)
4. **PROCJENA POTREBA/RIZIKA** - stručni suradnici procjenjuju potrebe učenika/razrednog odjela s jedne strane i rizik od širenja emocionalne zaraze [Emocionalna zaraza – kako si?](https://www.kakosi.hr/2020/06/09/emocionalna-zaraza/) s druge strane i donose odluku o poduzimanju intervencija u svrhu edukacije i podrške na individualnoj ili grupnoj razini.

**4. POSTUPANJE ŠKOLE U SITUACIJI GRUPNOG I/ILI SERIJSKOG SAMOOZLJEĐIVANJA**

Radi velikog rizika od širenja emocionalne zaraze ( [Emocionalna zaraza – kako si?](https://www.kakosi.hr/2020/06/09/emocionalna-zaraza/)), kod pojave grupnog ili serijskog samoozljeđivanja NE provoditi grupne intervencije, grupnu (psiho)edukaciju učenika ili učitelja na temu samoozljeđivanja. Postupati individualno prema Protokolu postupanja u situaciji saznanja da se učenik samoozljeđuje ili Protokolu postupanja u situaciji samoozljeđivanja u Školi.

**5. POSTUPANJE ŠKOLE U SITUACIJI SAZNANJA O SUICIDALNIM MISLIMA, PLANOVIMA I/ILI POKUŠAJIMA UČENIKA**

* **SAZNANJE O SUICIDALNIM MISLIMA/PLANOVIMA/POKUŠAJIMA UČENIKA**

1. U situaciji kada je učenik povjerio učitelju da ima suicidalne misli, učitelj provodi individualni razgovor s učenikom prema smjernicama za razgovor *(prilog 2.b).*
2. Ukoliko likovni izričaj ili pisani oblici (sastavci, zadaćnice...) ukazuju na postojanje depresivnih i suicidalnih ideja ili su uznemirujući po sadržaju, učitelj će o tome obavijestiti psihologa, pedagoga, socijalnog radnika koji će provesti razgovor s učenikom.
3. U situaciji kada učitelj dobije informaciju od druge djece ili neke treće strane kako određeni učenik ima suicidalne misli ili planove o tome će obavijestiti psihologa, pedagoga, socijalnog radnika koji će razgovarati s učenicima.

O događaju i postupanjima učitelj je dužan napisati službenu zabilješku (poglavlje VII.) koje će predati stručnim suradnicima.

**ODLUKA O OBAVJEŠTAVANJU RODITELJA**

**DA** - Stručni suradnik tijekom razgovora priprema učenika na obavještavanje roditelja. S učenikom dogovara način razgovora s roditeljima odnosno dijeljenja informacija.

**NE** - Roditelje ne obavještavati ukoliko postoji rizik zlostavljanja, u tom slučaju obavijestiti HZSR, nadležni Područni ured.

**UPUĆIVANJE U VANJSKE INSTITUCIJE** – s obzirom na procjenu situacije psiholog, pedagog, socijalni radnik obavještava školskog liječnika o suicidalnim idejama učenika i dogovara upućivanje u vanjske institucije (redovni ili hitni termin psihijatra).

**PODRŠKA PSIHOLOGA/PEDAGOGA/SOCIJALNOG RADNIKA** – Prema potrebama praćenje i intervencija

**SURADNJA, RAZMJENA INFORMACIJA** stručnih suradnika, razrednika/voditelja skupina, učitelja/predmetnih nastavnika, roditelja, školskog liječnika i psihijatra. Voditi računa o povjerljivosti.

**VI. POSTUPANJE ŠKOLE U KRIZNIM SITUACIJAMA**

**KRIZA I KRIZNI DOGAĐAJ**

**Krizni događaj** je iznenadan i/ili rijedak događaj koji djeluje izrazito uznemirujuće ili stresno na većinu ljudi. Uključuje mogući ili stvarni gubitak osoba, stvari ili vrijednosti važnih za pojedinca, odnosno skupinu.

I djeca i odrasli imaju osjećaj da ga ne mogu sami savladati (ili izaći iz krize) koristeći uobičajene mehanizme suočavanja. Može imati učinak na pojedinca, skupine, razrede ili Školu kao zajednicu.

**Kriza** je psihičko stanje uzrokovano nekim kriznim događajem i manifestira se kroz reakcije koje se mogu javiti neposredno, tijekom samog događaja, ali i kao odgođene reakcije na taj događaj. Kriza se odnosi na vrijeme koje uključuje sam krizni događaj i razdoblje reakcija nakon njega. U kriznoj situaciji javlja se osjećaj gubitka kontrole, preplavljenost osjećajima i misaona smušenost. Unutarnja ravnoteža je narušena i osjećaj ranjivosti izrazito je snažan.

**ŠKOLSKI SIGURNOSNI TIM**

U svrhu predviđanja potreba i zadataka Škole za vrijeme kriznih situacija osnovan je Školski sigurnosni tim. Stalni članovi Školskog sigurnosnog tima su svi stručni suradnici (psiholog, pedagog, socijalni radnik, knjižničar). Ovisno o kriznoj situaciji pridruženi članovi Školskog sigurnosnog tima mogu biti pojedini razrednici/voditelji skupina odnosno učitelji/predmetni nastavnici.

**SMJERNICE ZA POSTUPANJE U KRIZNIM SITUACIJAMA**

Školski sigurnosni tim postupa prema *Smjernicama za postupanje u kriznim situacijama*, s kojima su članovi upoznati prije krizne situacije. Školski sigurnosni tim postupa do dolaska Tima za psihološke krizne intervencije, surađuje sa Timom za psihološke krizne intervencije te nakon odlaska Tima za psihološke krizne intervencije iz Škole, prema potrebi (u slučaju suicida učenika) provodi postvenciju - organiziranu intervenciju nakon suicida u svrhu prevencije novih suicida.

**TIM ZA PSIHOLOŠKE KRIZNE INTERVENCIJE U SUSTAVU ODGOJA I OBRAZOVANJA**

Ministarstvo znanosti, obrazovanja i mladih imenovalo je članove Tima za psihološke krizne intervencije u sustavu odgoja i obrazovanja koji u slučaju kriznog događaja pokriva potrebe u predškolskim ustanovama, osnovnim i srednjim školama, učeničkim domovima i visokoškolskim ustanovama.

Ako se u Školi dogodio neuobičajeno težak događaj kao što je:

1. događaj u kojem je netko ozbiljno ozlijeđen ili ugrožen (na primjer: kada učenik ili djelatnik Škole doživi ranjavanje, silovanje, talačku krizu, pokušaj ubojstva ili samoubojstva…),
2. stradavanje sa smrtnim posljedicama (na primjer: samoubojstvo, ubojstvo, utapanje, prometna nesreća, nesretni slučaj),
3. katastrofa u kojoj je došlo do većih šteta i/ili ljudskih gubitaka (na primjer: poplava ili požara)

ravnatelj Škole informira o kriznom događaju i podnosi zahtjev Ministarstvu znanosti, obrazovanja i mladih za pokretanjem krizne intervencije putem e-pošte: [krizne-intervencije@mzo.hr](mailto:krizne-intervencije@mzo.hr) ili na broj telefona 01 4594 461 (Uprava za potporu i unapređenje sustava odgoja i obrazovanja).

**U tu svrhu potrebno je prikupiti osnovne podatke o događaju:**

1. Što se dogodilo?
2. Kada se dogodilo?
3. Gdje se dogodilo?
4. Broj osoba uključenih u događaj?
5. Tko je bio izravno i neizravno uključen u događaj?
6. U kakvom su stanju, kako reagiraju, gdje se nalaze te osobe?
7. Je li neka od hitnih službi već intervenirala (policija, hitna medicinska pomoć)?
8. Je li u Školi već nešto učinjeno radi ublažavanja psiholoških posljedica događaja?
9. Na temelju prikupljenih podataka ravnatelj i Krizni tim Škole utvrđuju potrebu za kriznom intervencijom.

**VII. SLUŽBENA ZABILJEŠKA O DOGAĐAJU I POSTUPANJU**

Zabilješka o događaju i postupanju treba sadržavati sljedeće stavke:

* Datum događaja
* Mjesto i vrijeme događaja
* Sudionici događaja
* Opis događaja
* Poduzete aktivnosti
* Bilješka o razgovoru s učenikom/učenicima
* Bilješka o razgovoru s roditeljima

**VIII. Obrazac zapisnika** **o postupanju u kriznim situacijama**

**ŠKOLA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**RAVNATELJ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**TEL./e-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ADRESA:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.      Datum \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.      Razred ili prostor odvijanja situacije \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.      Imena učitelja i ostalog uključenog osoblja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.      Imena učenika prema situaciji \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.      Kraći opis situacije \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6.      Koraci postupanja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7.      Vrijeme i osoba koja je izvještena putem telefona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8.      Rješenje situacije \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9.    Ime i prezime, potpis osobe koja je sastavila zapisnik, sat predaje i potpis prijema od strane članova tima (pedagog, ravnatelj, socijalni radnik, voditelj smjene, tajništvo). U slučaju odsutnosti istih zapisnik će se predati naknadno.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Zapisnik sastavio-la

**IX. PRILOZI**

* 1. **Kako razgovarati s učenikom o nasilju?**

U situacijama saznanja o bilo kojoj vrsti nasilja između djece i nad djetetom, prvi razgovor s učenikom koji učitelj obavlja potrebno je provesti prema sljedećim smjernicama:

1. **Pristupiti učeniku, uočiti i reflektirati primijećeno (situaciju i emociju):** npr. *Primijetio sam da se u posljednje vrijeme nešto događa između tebe i tvojih vršnjaka te vidim da se osjećaš tužno/razočarano/uznemireno/napeto/(...) želio bih ti pomoći ako mogu. Želiš li razgovarati o tome što se događa?*
2. **Ukoliko je učenik sam pristupio učitelju, pohvaliti postupak**: npr. *Pokazao/la si veliku snagu i hrabrost što si me o tome obavijestio/la.*
3. **Aktivno slušati učenika i dopustiti mu da samostalno opiše situaciju. U razgovoru je potrebno postavljati otvorena pitanja** *npr. Što se dogodilo?, Tko je sve sudjelovao?, Gdje se to dogodilo, Koliko to traje? (...)*, **ne postavljati zatvorena pitanja** (npr. Je li te boljelo?) **ili sugestivna pitanja** *(npr. Je li i Ivan sudjelovao u tome ili samo Petar?)***.**
4. *U slučaju saznanja ili sumnje na seksualno nasilje -* **saslušati dijete i dopustiti mu da samostalno opiše situaciju, na način i u opsegu kako to samo želi.**
5. **Parafrazirati rečeno u svrhu provjere razumijevanja**: npr. *Ako sam dobro razumio, ono što mi želiš reći je (...).*
6. **Validirati emociju koju uočavate i pružiti podršku:** npr. *Vjerujem da je bilo vrlo teško to sve doživljavati i da se zbog toga osjećaš tužno/ljuto/razočarano. To što osjećaš je sasvim u redu. Za ovo što si mi ispričao je potrebna velika snaga i hrabrost i ti si je upravo pokazao.*
7. **Postaviti granice u okviru svojih kompetencija i odgovornosti te obveze obavještavanja Tima za koordiniranje aktivnosti u slučajevima nasilja:** npr. *Budući da je ono što si mi rekao nešto što ugrožava tebe, tvoju sigurnost i tvoj život, ja sam zbog toga dužan o tome obavijestiti i naše stručne suradnice i ravnateljicu. Volio bih da o tome porazgovaraš i s nekom od njih, one imaju znanja i iskustva i mogu ti pružiti pomoć u ovome i dati informaciju što činiti dalje. Što kažeš na to? Ukoliko želiš, mogu ja otići s tobom do nekoga od njih.*
   1. **Kako razgovarati s učenikom u situaciji samoozljeđivanja i/ili suicidalnih namjera?**
8. ***Smjernice za učitelje:***

Pohvaliti postupak: npr. *Pokazao/la si veliku snagu i hrabrost što si me o tome obavijestio/la.*

Uočiti i reflektirati emociju koju primjećujete: npr. *Vidim da se osjećaš tužno/razočarano/uznemireno/napeto/(...) želio/željela bih ti pomoći ako mogu. Želiš li razgovarati o tome što se događa?*

Parafrazirati rečeno: npr. *Čini mi se da je pred tobom teško životno razdoblje i da smatraš da je samoozljeđivanje jedino što ti pomaže, no siguran/na sam da postoje i drugi načini.*

Postaviti granice u okviru svojih kompetencija i odgovornosti: npr. *Ja nemam toliko znanja o ovome, stoga bih predložio/la da razgovaraš s nekim od naše stručne službe u Školi, oni imaju znanja i iskustva i mogu ti pružiti pomoć u ovome. Što kažeš na to? Ukoliko želiš, mogu ja otići s tobom do nekoga od njih.*

1. **Kako pristupiti osobi koja se samoozljeđuje vidi u*:*** [*Samoozljeđivanje - kako pomoći*](https://repo.os-mgubec.eu/dokumenti/samoozljedivanje-kako-pomoci-drugima-2-ver2--compressed-1616712562.pdf)[*drugima?*](https://repo.os-mgubec.eu/dokumenti/samoozljedivanje-kako-pomoci-drugima-2-ver2--compressed-1616712562.pdf) *(engl* [*Self - Harm: How to help others?*](https://repo.os-mgubec.eu/dokumenti/sh-how-to-help-others-1684842041.pdf) *)*
   1. **Ormarić prve pomoći**

**Ormarić prve pomoći** postavljen je u zbornici, predškolskom odgoju, dvorani za TZK, učeničkoj blagovaonici (kuhinji), u dva razredna odjeljenja (prizemlje i drugi kat Škole).